stanford-oval/wikipedia huggingface dataset:
Marjorie Rambeau
Ura > Keskittyminen elokuviin

Rambeaun viimeisen Broadway-näytelmän Just Lifen esittäminen loppui marraskuussa 1926. Sen jälkeen hänellä oli monia päärooleja kalifornialaisissa teatteriseurueissa. Hän siirtyi entistä vahvemmin myös elokuvien pariin, sillä hän teki Hollywoodissa syyskuun 1930 ja tammikuun 1932 välisenä aikana 14 elokuvaa. Niihin kuuluivat muun muassa Satamakahvilan salaisuus (1930) ja The Easiest Way (1931). Tammikuun 1932 alussa Rambeau ilmoitti jäävänsä eläkkeelle.
Rambeau oli ollut eläkkeellä vain noin vuoden, kun Paramount Pictures ilmoitti tehneensä sopimuksen hänen kanssaan. Rambeau palasi joulukuussa 1932 Los Angelesiin kuvaamaan Strictly Personal -elokuvaa.
Rambeau esiintyi urallaan noin 50 elokuvassa. Nuoruudessaan hän näytteli kauniina tummana naisena usein romanttisissa päärooleissa, mutta vanhemmiten hän siirtyi monipuolisempiin rooleihin.
Rambeau oli kahdesti ehdokkaana Oscar-palkintoon. Ensimmäisen ehdokkuutensa parhaasta naissivuosasta hän sai vuonna 1941 elokuvasta Kapea polku ja toisen vuonna 1954 elokuvasta En unohda sinua koskaan. Muita hänen merkittävimpiä elokuviaan ovat Oklahoman musta kulta, Kippari-Annie astuu laivaan, Palooka, Tupakkatie, Broadway keskiyön jälkeen, Muistojen lahti ja Tuhatkasvoinen mies.
Yksityiselämä

Rambeau oli kolmasti naimisissa. Hänen ensimmäinen miehensä Willard Mack oli näyttelijä ja näytelmäkirjailija, jonka kanssa hän meni naimisiin vuonna 1912. Rambeau haki avioeroa vuonna 1917 ja syytti miestään sopimattomasta käytöksestä erään naisen kanssa. Rambeaun toinen mies oli näyttelijä Hugh Dillman, jonka kanssa hän oli naimisissa 1919–1923, ja kolmas mies eläköitynyt liikemies Francis A. Gudger. Gudgerin ja Rambeaun liitto kesti Gudgerin kuolemaan 1967 asti eli yhteensä 45 vuotta.
Marjorie Rambeau kuoli vuonna 1970 kotonaan Palm Springsissä. Hänet on haudattu miehensä kanssa pienelle Desert Memorial Parkin hautausmaalle, jossa lepää monia julkisuuden henkilöitä.
Valikoitu filmografia

Her Man (1930)
Satamakahvilan salaisuus (Min and Bill, 1930)
Laughing Sinners (1931)
Inspiraatio (Inspiration, 1931)
Suuteleminen on sallittu (Strangers May Kiss, 1931)
Salaperäinen kerho (The Secret Six, 1931)
Ihmisen linna (Man’s Castle, 1933)
Palooka (1934)
Under Pressure (1935)
First Lady (1937)
Ilo irti elämästä (Merrily We Live, 1938)
Woman Against Woman (1938)
Kun sateet tulivat (The Rains Came, 1939)
Heaven With A Barbed Wire Fence (1939)
Santa Fe Marshal (1940)
Kapea polku (Primrose Path, 1940)
Kippari-Annie astuu laivaan (Tugboat Annie Sails Again, 1940)
Tupakkatie (Tobacco Road, 1941)
So Ends Our Night (1941)
Oklahoman musta kulta (In Old Oklahoma, 1943)
Salome, tanssijatar (Salome, Where She Danced, 1945)
Jerichon muurit (The Walls of Jericho, 1948)
Pelikuningas (Any Number Can Play, 1949)
Henkensä hinnalla (Abandoned, 1949)
En unohda sinua koskaan (Torch Song, 1953)
Bad for Each Other (1953)
Ikuinen naisellisuus (Forever Female, 1953)
Mieheni Peter (A Man Called Peter, 1955)
Tuhatkasvoinen mies (Man of a Thousand Faces, 1957)
Lähteet
Broadway-näytelmät

So Much for So Much (joulukuu 1914)
Sadie Love (marraskuu 1915 – helmikuu 1916)
Cheating Cheaters (elokuu 1916 – huhtikuu 1917)
Eyes of Youth (elokuu 1917 – elokuu 1918)
Where Poppies Bloom (elokuu 1918 – marraskuu 1918)
The Fortune Teller (helmikuu 1919 – huhtikuu 1919)
The Unknown Woman (marraskuu 1919 – tammikuu 1920)
Daddy’s Gone A-Hunting (elokuu 1921 – tammikuu 1922)
The Goldfish (huhtikuu 1922 – kesäkuu 1922)
Miten haluatte (As You Like It, huhtikuu 1923)
The Road Together (tammikuu 1924)
The Valley of Content (tammikuu 1925 – helmikuu 1925)
Antonia (lokakuu 1925 – joulukuu 1925)
The Night Duel (helmikuu 1926 – maaliskuu 1926)
Just Life (syyskuu 1926 – marraskuu 1926)
Lähde
Aiheesta muualla

Kuvia tai muita tiedostoja aiheesta Marjorie Rambeau Wikimedia Commonsissa
Marjorie Rambeau Internet Movie Databasessa. (englanniksi)
Rambeau elokuvan Aavikon salaisuus (1940) mainosvideolla.
Miroslav Kasík

| Miroslav Kasík> Henkilötiedot |
| --- | --- |
Syntynyt: 4. kesäkuuta 1958 (ikä 66) Tšekkoslovakia
Kansalaisuus:   Tšekki
Jääkiekkoilija
Pelipaikka:  hyökkääjä
Maila:  vasen
Pelaajaura
Pääsarjaura:  1976–1989
Seurat:  HC Sparta Praha (ČSHL)
Valmennusura
Vuodet:  2000–2002
Miroslav Kasík (s. 4. kesäkuuta 1958) on tšekkiläinen jääkiekkoilija, joka pelasi hyökkääjänä. Hän laukoi vasemmalta. Kasík pelasi urallaan 11 kautta Tšekkoslovakian pääsarjassa, jossa hän edusti HC Sparta Prahaa vuosina 1976–1989. Hän pelasi liigassa yhteensä 299 runkosarjaottelua tehopistein 55+60=115 keräten 194 rangaistusminuuttia sekä viisi pudotuspeliottelua keräten kaksi syöttöpistettä. Pelaajauransa jälkeen Kasík on toiminut HC Kobra Prahan alle 18-vuotiaiden joukkueen päävalmentajana vuosina 2000–2002.
Miglianico

| Miglianico |
| --- | --- |

Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Fabio Adezio
Pinta-ala:  
 – Kokonaispinta-ala:  22,73 km²
Väkiluku (31.12.2017):  4 754
 – Väestötiheys:  209 as./km²
Postinumero:  66010
Infobox OKVirheellinen NIMI-arvo: 
Miglianico on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 4 754 ihmistä vuonna 2017. Vuoden 2011 väestönlaskennan mukaan kunnassa oli 4 844 asukasta.
Mohammed Bin Rashidin kirjasto

| Mohammed Bin Rashidin kirjasto> Mohammed Bin Rashid Library |
| --- | --- |
Sijainti:  Dubai, Yhdistyneet arabiemiirikunnat
Koordinaatit:  25.2209°N, 55.3438°E
Tyyppi:  Dubain suurin kirjasto
Perustettu:  rakenteilla 2016-, valmistunee 2019
Mohammed Bin Rashidin kirjasto (engl. Mohammed Bin Rashid Library) on Yhdistyneiden arabiemiirikuntien Dubaissa rakenteilla oleva suuri kirjasto. Marraskuussa 2018 raportoitiin, että yli 70 prosenttia vuonna 2016 aloitetuista rakennustöistä oli tehty.
Seitsemänkerroksinen, avattua kirjaa esittävä wau-arkkitehtuurin piiriin luettu uudisrakennus viimeisteltäneen vuonna 2019, vaikka aiemmin jotkut lähteet odottivat kirjaston valmistumista jo 2017 tai 2018 aikana. Kirjaston tulevan kokoelman on laajuudeksi esitetty 4,5 miljoonaa nimikettä (1,5 miljoonaa painettua kirjaa, 2 miljoonaa elektronisesti saatavaa teosta ja miljoonaa äänikirjaa), mikä tarkoittaisi nimikemäärältään Abu Dhabin kansalliskirjastoa suurempaa kokoelmaa. Pinta-alaltaan 92 903 neliömetrin suuruiseen rakennukseen kuuluu 500-paikkainen teatterisali. Rakennusta on luonnehdittu arabimaiden kookkaimmaksi kirjastorakennukseksi ja siellä on tarkoitus järjestää kymmeniä kulttuuritapahtumia vuosittain.
Mohammed Bin Rashidin kirjastoon on suunniteltu sijoittuvan pääkirjaston ohella seitsemää eri teemakirjastoa (kokoelmaa): lasten, nuorten ja perheiden kokoelmat, liike-elämän kokoelma, kansainvälinen kirjasto, populaarikokoelma ja mediakirjasto. Kirjastolla on mittavia suunnitelmia esimerkiksi 25 000 teoksen kääntämiseksi arabian kielelle ja jopa miljoonan teoksen saattamiseksi koulujen ja yliopistojen käyttöön.
Mikael Victorzon

Lars Mikael Victorzon (14. tammikuuta 1959 Maarianhamina – 8. syyskuuta 2018 Kihti) oli suomalainen kirurgi ja professori.
Victorzon opiskeli lääketiedettä Turun yliopistossa ja väitteli siellä tohtoriksi. Hänelle myönnettiin Helsingin yliopiston kirurgian dosentuuri, ja hän toimi Turun yliopiston kirurgian professorina vuodesta 2011. Hän työskenteli myös ylilääkärinä ja kirurgina Vaasan keskussairaalassa.
Victorzonin erikoisaloja olivat gastroenterologia ja lihavuuskirurgia.
Miroslav Kostadinov

| Miroslav Kostadinov> Мирослав Костадинов |
| --- | --- |
 Miroslav Kostadinov.
Henkilötiedot
Syntynyt: 10. maaliskuuta 1976 (ikä 48)  Dobritš, Bulgaria
Muusikko
Taiteilijanimi:  Miro
Laulukielet:  bulgaria
Tyylilajit:  pop
Soittimet:  pystypiano 
Yhtyeet:  KariZma
Aiheesta muualla
miro.bg
  [ Muokkaa Wikidatassa ] [ ohje ]  
Miroslav Kostadinov (bulg. Мирослав Костадинов, s. 10. maaliskuuta 1976 Dobritš) on bulgarialainen laulaja-lauluntekijä. Hänet tunnetaan paremmin nimellä Miro. Kostadinov oli jäsen bulgarialaisessa duetto-yhtyeessä KariZma. Hänet valittiin edustamaan Bulgariaa Oslossa järjestettävään Eurovision laulukilpailuun 2010, jossa hän esitti kappaleen Angel si ti. Esitys putosi viisujen finaalista kilpailun semifinaalissa.
Miroslav Lacký

| Mitalit> Maa:   Tšekkoslovakia.Miesten jääkiekko.MM-kilpailut  | Mitalit> Maa:   Tšekkoslovakia.Miesten jääkiekko.MM-kilpailut  | Mitalit> Maa:   Tšekkoslovakia.Miesten jääkiekko.MM-kilpailut  | Maa:   Tšekkoslovakia> Miesten jääkiekko. |
| --- | --- | --- | --- |
|  Pronssia | Tukholma 1969 |  |  |
|  Pronssia | Tukholma 1970 |  |  |
Miroslav Lacký (4. syyskuuta 1943 Ostrava – 31. tammikuuta 2023) oli Tšekkoslovakiaa edustanut jääkiekkoilija, pelipaikaltaan maalivahti. Hän oli Tšekkoslovakian maajoukkueen kakkosmaalivahti MM-kilpailuissa, kun joukkue saavutti MM-pronssia Tukholmassa 1969 ja samassa kaupungissa 1970.
Lacký edusti kotimaansa pääsarjassa huippuvuosinaan kausina 1964–1972 Tesla Pardubicea.
Matti Nuutinen

| Matti Nuutinen |
| --- | --- |
 Nuutinen vuoden 2017 EM-kilpailujen alkulohko-ottelussa Kreikkaa vastaan.
Henkilötiedot
Koko nimi:  Matti Nuutinen
Syntynyt: 6. toukokuuta 1990 (ikä 34) Turku, Suomi
Kansalaisuus:   Suomi
Koripalloilija
Lempinimi:  Masa, Mäyrä
Pelipaikka:  Pieni laitahyökkääjä
Pituus:  200 cm
Paino:  98 kg
Pelaajaura
Seurajoukkueet
2007–2010 2010–2011 2011–2015 2015–2016 2016–2017 2017–2018 2018–2020 2020–2021:  Kouvot Salon Vilpas Loimaa Bisons Arkadikos BC Chorale Roanne Basket BCM U Pitești Oviedo Club Baloncesto Kaarinan Ura
Maajoukkueet
2012–2021:   Suomi
Ottelut (pisteet):  79 (319)
Aiheesta muualla
FIBA
Matti Nuutinen (s. 6. toukokuuta 1990 Turku) on suomalainen kilpauransa päättänyt koripalloilija.
Kaarinalaisen Uran kasvatti Nuutinen valittiin vuonna 2012 Korisliigan vuoden kehittyneimmäksi pelaajaksi. Hän voitti urallaan kaksi Suomen mestaruutta, neljä himmeämpää SM-mitalia ja kaksi Suomen cupin hopeamitalia. Hän pelasi urallaan Suomen lisäksi Kreikassa, Ranskassa, Romaniassa ja Espanjassa sekä kansainvälisissä seurajoukkuekilpailuissa. Vuonna 2017 Nuutinen voitti Chorale Roanne Basketissa Ranskan toiseksi korkeimman sarjatason Leaders Cupin mestaruuden.
Suomen miesten maajoukkueessa Nuutinen kuului noin vuosikymmenen verran runkopelaajiin. Hän edusti Suomea muun muassa Espanjan MM-kilpailuissa 2014 ja vuosien 2015 ja 2017 EM-kilpailuissa.
Ura > Seurajoukkueet

Nuutinen oli kaarinalaisen Ura Basketin kasvatti, josta hän siirtyi vuonna 2007 pääsarjassa pelanneeseen Kouvoihin. Nuutinen pelasi Kouvoissa kolmen kauden ajan, kunnes siirtyi kaudeksi 2010–2011 Salon Vilppaaseen. Hän teki joukkueessa läpimurtonsa kauden lopulla ja siirtyi seuraavaksi kaudeksi Loimaa Bisonsiin. Seuran paidassa Nuutinen voitti Suomen mestaruuden ensimmäisellä kaudellaan.
Nuutisen kausi 2014–2015 päättyi maaliskuussa 2015, kun hänen alkuvuodesta saamansa alaraajavamman todettiin tarvinneen leikkaushoitoa. Heinäkuussa 2015 Nuutinen siirtyi Joensuun Katajaan yksivuotisella sopimuksella, johon kuului ulkomaanpykälä. Nuutinen käytti ulkomaanpykälänsä elokuun lopussa ja siirtyi Kreikan pääsarjaan nousseeseen Arkadikos BC:hen. Nuutisen kausi Kreikassa sujui henkilökohtaisesti hyvin, mutta Arkadikos putosi tiukassa sarjan loppupäässä ulos pääsarjasta.
Kesäkuussa 2016 Nuutinen siirtyi Ranskan toiseksi korkeimmalle sarjatasolle, takaisin nousua pääsarjaan tavoitelleeseen Chorale Roanne Basketiin, johon hieman aikaisemmin oli siirtynyt Antti Kanervo..
Syyskuussa 2020 Nuutinen siirtyi kolmivuotisella sopimuksella kasvattajaseuraansa Ura Basketiin.
Ura Basket luopui sarjapaikastaan Korisliigassa kesällä 2021. Nuutiseen oli kohdistunut tiedusteluja Saksan pääsarjasta, mutta hän ilmoitti päättävänsä kilpauransa samana päivänä, kun Ura ilmoitti luopuvansa sarjapaikastaan.
Ura > Maajoukkue

Nuutinen pelasi miesten maajoukkueessa vuosina 2012–2021 yhteensä 79 ottelua 4,0 pisteen keskiarvolla. Maajoukkueen piste-ennätyksensä (24) hän heitti MM-karsintaottelussa Tšekkiä vastaan vuonna 2018. Hän kuului Suomen kokoonpanoon maan historian ensimmäisissä MM-kilpailuissa Espanjassa 2014 ja vuosien 2015 ja 2017 EM-kilpailuissa, joista jälkimmäisen alkulohkoa Suomi isännöi.
Suomen miesten haastajamaajoukkuetta Nuutinen edusti vuosien 2011 ja 2013 universiadeissa. 16-, 18- ja 20-vuotiaiden maajoukkueissa Nuutinen pelasi yhteensä 83 maaottelua: Suomi ei hänen aikanaan pelannut nuorten A-divisioonassa eli korkeimmalla tasolla.
Saavutukset

Korisliigan vuoden kehittynein pelaaja 2012
Ranskan toiseksi korkeimman sarjatason Leaders Cupin voitto 2017
Suomen mestaruus 2012 ja 2013
SM-hopeaa 2008 ja 2015
SM-pronssia 2010 ja 2014
Suomen cupin hopeaa 2007 ja 2012
Pelityyli ja ominaisuudet

Nuutinen tunnettiin hyvänä puolustajana ja heittäjänä. Vuonna 2015 hänen kuvailtiin noudattaneen hyvin joukkuetaktiikkaa ja pelanneen kurinalaisesti mutta kovaa.
Aiheesta muualla

Kuvia tai muita tiedostoja aiheesta Matti Nuutinen Wikimedia Commonsissa
| 0 | 1 | 2 |
| --- | --- | --- |
| Edeltäjä: Petri Heinonen | Korisliigan vuoden kehittynein pelaaja 2011–2012 | Seuraaja: Vesa Heinonen |
Suomen joukkue – Koripallon MM-kilpailut 2014
4 Koivisto |
5 Murphy |
6 Muurinen |
7 Huff |
8 Lee |
9 Salin |
10 Kotti |
11 Koponen |
12 Nuutinen |
13 Möttölä |
14 Lehto |
15 Rannikko |
Valmentaja Dettmann
Suomen joukkue – Koripallon EM-kilpailut 2015
4 Koivisto |
7 Huff |
8 Lee |
9 Salin |
10 Kotti |
11 Koponen |
12 Nuutinen |
21 Kaunisto |
24 Cavén |
30 Ahonen |
31 Wilson |
33 Murphy |
Valmentaja Dettmann
Suomen joukkue – Koripallon EM-kilpailut 2017
4 Koivisto |
7 Huff |
8 Lee |
9 Salin |
10 Kotti |
11 Koponen |
12 Nuutinen |
15 Rannikko |
22 Lindbom |
23 Markkanen |
31 Wilson |
33 Murphy |
Valmentaja Dettmann
Miroslav Kadlec

Miroslav Kadlec vuonna 2015.
Miroslav Kadlec (s. 22. kesäkuuta 1964 Uherské Hradiště, Tšekkoslovakia) on tšekkiläinen jalkapalloilija, pelipaikaltaan puolustaja. Hän pelasi Tšekkoslovakian maajoukkueessa vuosina 1987–1993 ja Tšekin maajoukkueessa vuosina 1994–1997. Hän saavutti EM-hopeaa vuonna 1996.
Kadlec edusti kotimaassaan Vitkovicea, Chebiä, Drnovicea ja Brnota sekä Saksassa kausina 1990–1998 Kaiserslauternia. Hän pelasi Saksan Bundesliigassa seitsemänä kautena 210 ottelua, joissa hän teki 16 maalia, ja Saksan 2. Bundesliigassa yhtenä kautena 24 ottelua, joissa hän teki yhden maalin.
Kadlec pelasi Tšekkoslovakian maajoukkueessa 38 maaottelua, joissa hän teki yhden maalin, ja Tšekin maajoukkueessa 26 maaottelua, joissa hän teki yhden maalin. Tšekkoslovakian yltäessä MM-kilpailuissa 1990 puolivälieriin Kadlec pelasi avauskokoonpanossa joukkueensa kaikki viisi lopputurnausottelua. EM-kilpailuissa 1996 Tšekin maajoukkue saavutti hopeaa ja Kadlec pelasi avauskokoonpanossa viidessä joukkueensa kuudesta lopputurnausottelusta ja oli poissa vain viimeisestä alkulohko-ottelusta. Välierä Ranskaa vastaan ratkesi Tšekin voitoksi rangaistuspotkukilpailussa, jossa Kadlec teki voiton ratkaisseen joukkueensa kuudennen maalin.
Milivoje Novakovič

Milivoje Novakovič
Milivoje Novakovič (s. 18. toukokuuta 1979) on slovenialainen jalkapalloilija, joka pelaa hyökkääjänä. Hän edustaa saksalaista 1. FC Köln -seuraa, johon hänet myytiin vuonna 2006.
Kansainvälisissä otteluissa Novakovič on pelannut Slovenian maajoukkueen jäsenenä.
Michelle Hardwick

| Michelle Hardwick |
| --- | --- |
 Michelle Hardwick vuonna 2019.
Henkilötiedot
Syntynyt: 26. helmikuuta 1976 (ikä 48) Wakefield, Yorkshire
Kansalaisuus:  Yhdistynyt kuningaskunta
Ammatti:  näyttelijä
Aiheesta muualla
IMDb 
Michelle Hardwick (s. 26. helmikuuta 1976 Wakefield, Yorkshire) on brittiläinen näyttelijä, joka tunnetaan parhaiten ITV:n draamasarjoista Kyläsairaala (The Royal) ja Emmerdale.
Valikoitu filmografia

Sydämen asialla, Sandra (1995), Lesley Sutton (2002), Lizzie Hopkirk (2003)
Coronation Street, Sheila Dixon (1997), Naomi Russell (1998)
Kyläsairaala, Lizzie Hopkirk (2003–2011)
Hollyoaks, Rikoskomisario Parker (2012)
Emmerdale, Vanessa Woodfield (2012–)
Yksityiselämä

Hardwick on avoimesti lesbo. Hän avioitui 4. huhtikuuta 2015 Rosie Nichollin kanssa.
Pari erosi helmikuussa 2017, mutta he ovat pysyneet silti hyvinä ystävinä. Michelle rakastui Emmerdalen tuottajaan Kate Brooksiin 2017 vuoden aikana. He menivät kihloihin vuonna 2018, avioituivat vuonna 2019 ja saivat esikoislapsensa Edward Peter Brooksin lokakuussa 2020.
Milim

| Milim> Kappaleen tiedot |
| --- | --- |
Esittäjä(t):  Harel Skaat
Säveltäjä(t):  Tomer Hadadi
Sanoittaja(t):  Noam Horev
Euroviisutiedot
Vuosi:  2010
Maa:  Israel
Kieli:  heprea
Sijoitus:  14.
Pisteet:  71
Sijoitus semifinaalissa:  8.
Pisteet semifinaalissa:  71
Sanat:  sanoitus
Video:  videolinkki
Milim (suom. Sanat) on Harel Skaatin esittämä kappale, joka edusti Israelia vuoden 2010 Eurovision laulukilpailussa Oslossa. Kappaleen on säveltänyt Tomer Hadadi ja sanoittanut Noam Horev. Se lauleltaan heprean kielellä.
Milim selviytyi toisesta semifinaalista jatkoon oltuaan semifinaalin kahdeksas 71 pisteellä. Finaaliin yhtenä ennakkosuosikeista lähtenyt Israel jäi lopulta sijalle 14 niin ikään 71 pisteellä. Kappale sai parhaimmillaan 10 pistettä Suomelta ja Alankomailta.
Käännös suomeksi
Moncloan palatsi

| Moncloan palatsi |
| --- | --- |


Osoite:  Avenida Puerta de Hierro
Sijainti:  Madrid
Koordinaatit:  40°26′43″N, 003°44′03″W
Valmistumisvuosi:  1642
Suunnittelija:  Isidro González Velázquez Joaquín Ezquerra del Bayo Diego Méndez
Rakennuttaja:  Espanjan valtio
Käyttäjä:  Espanjan pääministeri
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hallituksen kokoushuone
Moncloan palatsi (esp. Palacio de la Moncloa) on Espanjan pääministerin virka-asunto, joka sijaitsee Madridissa. Rakennus on valmistunut vuonna 1642, ja se sijaitsee Madridin yliopistokaupungin kaupunginosassa. Vuodesta 1977 eli Adolfo Suarezista lähtien kaikki Espanjan pääministerit ovat asuneet siellä.
Michelle Gisin

| Michelle Gisin |
| --- | --- |

Henkilötiedot
Syntynyt: 5. joulukuuta 1993 (ikä 30) Samedan, Sveitsi
Kansalaisuus:   Sveitsi
Uran tiedot
Pituus:  173 cm
Seura:  SC Engelberg
Laji:  alppihiihto 
Maailmancup
Kaudet:  2012-
Paras sijoitus:  1.
Voitot:  1
Palkintokorokkeella:  21
 Tietolaatikko päivitetty 10.3.2024 
Aiheesta muualla
www.michellegisin.ch
Michelle Gisin (s. 5. joulukuuta 1993) on sveitsiläinen alppihiihtäjä, alppiyhdistetyn kaksinkertainen olympiavoittaja.
| Mitalit> Maa:  Sveitsi.Naisten alppihiihto. Olympialaiset  | Mitalit> Maa:  Sveitsi.Naisten alppihiihto. Olympialaiset  | Mitalit> Maa:  Sveitsi.Naisten alppihiihto. Olympialaiset  | Maa:  Sveitsi> Naisten alppihiihto. |
| --- | --- | --- | --- |
|  Kultaa | Pyeongchang 2018 | alppiyhdistetty |  |
|  Kultaa | Peking 2022 | alppiyhdistetty |  |
|  Pronssia | Peking 2022 | supersuurpujottelu |  |
| MM-kilpailut  | MM-kilpailut  | MM-kilpailut  |  |
|  Hopeaa | Sankt Moritz 2017 | alppiyhdistetty |  |
|  Pronssia | Cortina d'Ampezzo 2021 | alppiyhdistetty |  |
Arvokilpailut

Nuorten MM-kilpailuissa 2013 Gisin saavutti hopeaa pujottelussa. Schladmingin MM-kilpailuissa 2013 hän sijoittui pujottelussa 26:nneksi, Sotšin olympialaisissa 2014 pujottelussa 28:nneksi ja Vailin MM-kilpailuissa 2015 suurpujottelussa 32:nneksi. Hän saavutti Sankt Moritzin MM-kilpailuissa 2017 hopeaa alppiyhdistetyssä sekä sijoittui kahdeksanneksi syöksylaskussa ja 21:nneksi pujottelussa.
Gisin voitti Pyeongchangin olympialaisissa 2018 kultaa alppiyhdistetyssä 0,97 sekunnin erolla Mikaela Shiffriniin. Syöksylaskussa hän sijoittui kahdeksanneksi, supersuurpujottelussa yhdeksänneksi ja pujottelussa 16:nneksi. Cortina d’Ampezzon MM-kilpailuissa 2021 hän sai alppiyhdistetyssä pronssia sekä oli syöksylaskussa viides, supersuurpujottelussa kahdeksas ja suurpujottelussa yhdestoista. Pekingin olympialaisissa 2022 hän voitti alppiyhdistetyssä kultaa, saavutti supersuurpujottelussa pronssia 0,03 sekunnin erolla neljänneksi sijoittuneeseen kilpailijaan sekä sijoittui pujottelussa kuudenneksi ja suurpujottelussa kymmenenneksi. Courchevelin / Méribelin MM-kilpailuissa 2023 hän oli alppiyhdistetyssä kuudes ja supersuurpujottelussa kymmenes.
Maailmancup

Alppihiihdon maailmancupissa Gisin kilpaili ensimmäisen kerran Semmeringin pujottelussa joulukuussa 2012. Maailmancupin pisteille hän pääsi ensimmäisen kerran tammikuussa 2013 Flachaun pujottelussa sijoituttuaan yhdeksänneksi. Ensimmäisen palkintosijansa hän saavutti oltuaan toinen Val d’Isèren alppiyhdistetyssä joulukuussa 2016. Saman kauden alppiyhdistetyn cupissa hän sijoittui viidenneksi. Hän sijoittui joulukuussa 2017 kolmanneksi Lake Louisen syöksylaskussa ja toiseksi Sankt Moritzin supersuurpujottelussa. Hän oli samalla kaudella toinen Crans-Montanan alppiyhdistetyssä. Hän sijoittui maailmancupin kokonaiskilpailussa seitsemänneksi, yhdistetyn cupissa toiseksi ja supersuurpujottelucupissa neljänneksi.
Kaudella 2018–2019 Gisin sijoittui Lake Louisen syöksylaskuissa toiseksi ja kolmanneksi. Kaudella 2019–2020 hän oli kolmas Lienzin pujottelussa ja Altenmarktin syöksylaskussa. Maailmancupin kokonaiskilpailussa hän sijoittui kahdeksanneksi. Kaudella 2020–2021 hän sijoittui Levin jälkimmäisessä pujottelussa toiseksi ja saavutti Semmeringin pujottelussa uransa ensimmäisen voiton. Zagrebin pujottelussa hän sijoittui kolmanneksi. Hän sijoittui kolmanneksi myös Kranjska Goran ensimmäisessä suurpujottelussa ja toiseksi Kranjska Goran jälkimmäisessä suurpujottelussa. Lenzerheiden pujottelussa hän oli kolmas. Hän sijoittui maailmancupin kokonaiskilpailussa kolmanneksi sekä pujottelu- ja suurpujottelucupissa neljänneksi.kaudella 2021–2022 Gisin sijoittui Courchevelin suurpujottelussa kolmanneksi, Lienzin pujottelussa hän sijoittui kolmanneksi. Cortina d' Ampezzon supersuurpujottelussa hän sijoittui kolmanneksi. Åren pujottelussa hän sijoittui kolmanneksi. Hän oli Courchevelin maailmancupfinaaleissa kolmas supersuurpujottelussa. Hän sijoittui viidenneksi maailmancupin kokonaiskilpailussa. Kaudella 2023–2024 hän sijoittui kolmanneksi Lienzin ja Åren pujotteluissa. Maailmancupin kokonaiskilpailussa hän oli kahdeksas ja pujottelucupissa neljäs.
Matti Näätänen

| Matti Näätänen> Henkilötiedot |
| --- | --- |
Syntynyt: 17. heinäkuuta 1983 (ikä 41) Helsinki, Suomi
Kansalaisuus:   Suomi
Jääkiekkoilija
Lempinimi:  Näsä
Pelipaikka:  puolustaja/oikea laitahyökkääjä
Maila:  oikea
Pituus:  181 cm
Paino:  80 kg
Seura
Seura:  ei joukkuetta
Pelaajaura
Pääsarjaura:  2002–
Aik. seurat:  KJT (Mestis) Blues (SML) Pelicans (SML) Frisk Asker (Norja) Salamat  (Mestis) Kiekko-Vantaa  (Mestis) HC Vsetín (ČEL) HC Kometa Brno (Tšekki I) Kristianstads IK (Ruotsi I) EHC Bregenzerwald (ÖNL) Jokipojat (Mestis) Herning Blue Fox (Tanska) ESV Kaufbeuren (DEL2) SSI Vipiteno (Italia) China Dragon (ALIH)
Matti Näätänen (s. 17. heinäkuuta 1983 Helsinki) on suomalainen jääkiekkoilija, joka pelasi kaudella 2016–2017 Aasian liigan kiinalaisjoukkue China Dragonissa. Hän on pelipaikaltaan puolustaja, mutta Näätänen on pelannut aiemmin myös pitkään hyökkääjänä. Hän laukoo oikealta. Näätänen on pelannut aiemmin SM-liigassa yhteensä 125 runkosarjaottelua tehopistein 9+5=14 ja keräten 32 jäähyminuuttia. Hän on pelannut ulkomailla aiemmin myös Norjassa, Tšekissä, Ruotsissa, Itävallassa, Tanskassa, Saksassa ja Italiassa.